wickkiey/tamil-wikipedia-chunked huggingface dataset:
# ஆசாதி பூஜை

**ஆசாதி பூஜை** என்பது சார்க்கண்டு மாநிலத்தில் கொண்டாடப்படும் ஒரு திருவிழா. ஆசாதி (தமிழில்: ஆடி) மாதத்தில் அதற்கு முன்பான மழைக்காலத்தில் சேமிக்கப்பட்ட தண்ணீர் ஆறுகளில் நிறைந்து புதுப்புனலாக பாய்ந்து வந்து பூமியை மகிழ்வித்து அதன்மூலம் விவசாய நிலங்களில் செழுமையும் நல்ல அறுவடையும் கிடைப்பதற்காக நாற்றுகளை விதைப்பதற்கு முன் ஆசாத் மாதத்தில் இந்த திருவிழா அனுசரிக்கப்படுகிறது. இது சார்க்கண்டின் சதன் மற்றும் பஹான் பழங்குடிகளாலும் பிற பழங்குடிகளாலும் கொண்டாடப்படுகிறது.
# ஆசாதி பூஜை

## கொண்டாட்டம்

இது ஆங்கில ஜூன் மற்றும் தமிழ் ஆடி மாதங்களுக்கு இணையான ஆசாத் மாதத்தின் ஆரம்பத்தில் கொண்டாடப்படுகிறது. இயற்கை நல்ல மழையை தந்து மக்கள் பயிரிடுவதை ஆசிர்வதித்து அறுவடையை பெருகப்பண்ண வேண்டி நெல் நாற்றுகளை விதைப்பதற்கு முன் கொண்டாடப்படுகிறது. இந்த திருவிழாவில் மக்கள் கோழி அல்லது ஆட்டை பலியிட்டு, தங்கள் வீடுகளின் முற்றத்தில் சூரியனுக்கு தப்பான் எனப்படும் அவர்களே தயாரிக்கும் சாராயத்தையும் படையலிட்டு வழிபடுகிறார்கள். மேலும் அவர்களால் புனிதமானதாக கருதப்படும் அத்தி மரத்தடியில் நீரூற்றி நல்ல மழை மற்றும் அறுவடைக்காக பிரார்த்தனை செய்கிறார்கள்.பஹான் இனத்தை சேர்ந்த மக்கள் நல்ல மழை மற்றும் அறுவடைக்காக சேவல் மற்றும் செம்மறி ஆடுகளையும் பலியிட்டு வேண்டுதல் செய்து வருகின்றனர்.
# டி. வி. எஸ். நகர்

**டி. வி. எஸ். நகர்** என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்தில் அமைந்துள்ள ஒரு புறநகர்ப் பகுதியாகும்.  
கடல் மட்டத்திலிருந்து சுமார் 159 மீட்டர் உயரத்தில் அமைந்துள்ள டி. வி. எஸ். நகர் பகுதியின் புவியியல் ஆள்கூறுகள், (அதாவது, 9°54'04.3"N, 78°05'52.1"E) ஆகும். மதுரை, சிம்மக்கல், கோரிப்பாளையம், யானைக்கல், நெல்பேட்டை, கீழ வாசல், தெற்கு வாசல், தத்தனேரி, கூடல் நகர், ஆரப்பாளையம், பழங்காநத்தம், ஜெய்ஹிந்த்புரம், பசுமலை மற்றும் திருப்பரங்குன்றம் ஆகியவை டி. வி. எஸ். நகர் பகுதிக்கு அருகிலுள்ள முக்கிய புறநகர்ப் பகுதிகளாகும்.  
டி. வி. எஸ். நகரில் கோதண்டராமர் கோயில் என்ற வைணவக் கோயில் ஒன்று உள்ளது.  
மதுரையில் மாடக்குளம் மற்றும் டி. வி. எஸ். நகரை இணைக்கும் சாலை மேம்பாலம் கடந்த 2015ஆம் ஆண்டு கட்டப்பட்டது. இந்தப் பாலத்தின் இரண்டாவது பகுதி, ரூ.16.62 கோடி மதிப்பீட்டில் ஜெய்ஹிந்த்புரம் நோக்கி 251 மீட்டர் நீளமுள்ளதாகக் கட்டப்பட்டு வருகிறது.  
டி. வி. எஸ். நகர் பகுதியானது, மதுரை மேற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் செல்லூர் கே. ராஜூ ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# ஆந்திரப் பிரதேசப் பண்டிகைகளின் பட்டியல்

ஆந்திரப் பிரதேசம் பல்வேறு மத விழாக்களைக் கொண்டாடிவருகிறது அவற்றுள் சில தேசியப் பண்டிகைகளாகும். உகாதி மற்றும் சங்கராந்தி (பெத்த பண்டுகா) ஆகியவை இம்மாநிலத்தின் மிக முக்கியமான பண்டிகைகளாகும்.  
பெரும்பான்மையான மக்களால் கொண்டாடப்படும் அல்லது அனுசரிக்கப்படும் திருவிழாக்கள் மட்டுமே இங்கு பட்டியலிடப்பட்டுள்ளன.
# ஆந்திரப் பிரதேசப் பண்டிகைகளின் பட்டியல்

## மதம் சார்ந்த முக்கியமான விழாக்கள்

### வருடாந்திர விழாக்கள்

| உகாதி | சைத்ரா 1ம் நாள் | மார்ச்-ஏப்ரல் | இது "தெலுங்கு புத்தாண்டு" என்று குறிப்பிடப்படுகிறது. தெலுங்கில் உகாதி என்றால் *புத்தாண்டு* என்று பொருளாகும். |  |
| --- | --- | --- | --- | --- |
| ஸ்ரீ ராம நவமி | சைத்ரா 9ம் நாள் | மார்ச்-ஏப்ரல் | *ஸ்ரீராம நவமி* என்பது ராமர் பிறந்த நாளாகும். விஷ்ணுவின் ஏழாவது அவதாரமான ராமர் அயோத்தியில் மனித உருவில் அவதரித்த நாள் இது. அவர் தேவ அவதாரமான விஷ்ணுவின் பாதி தெய்வீக குணங்களைக் கொண்டவராக கருதப்படுகிறார். |  |
| ஏகாதசி | ஜூலை ஆகஸ்ட் |  |  |  |
| வரலக்ஷ்மி விரதம் | சிராவணம் 2வது வெள்ளிக்கிழமை | ஆகஸ்ட்-செப்டம்பர் | செல்வம் மற்றும் செழிப்புக்கான தெய்வமான மகாலட்சுமியின் ஆசீர்வாதத்தைப் பெறவும், தங்கள் கணவருக்கு நீண்ட ஆயுளை வேண்டியும் திருமணமான இந்து பெண்கள் செய்யும் பூஜை இது. |  |
| விநாயக சவிதி | பாத்ரபாதம் 4ம் நாள் | ஆகஸ்ட்-செப்டம்பர் | விநாயகர் பூமிக்கு வந்த நாளாக இது கொண்டாடப்படுகிறது. |  |
| நவராத்திரி | சைத்ரா மற்றும் அஷ்வினி | செப்டம்பர்-அக்டோபர் | ஒன்பது நாள் துர்கா திருவிழா விஜயதசமியில் (தசரா) முடிவடைகிறது. வருடத்தின் மூன்று மங்களகரமான நாட்களில் இதுவும் ஒன்று. |  |
| விஜயதசமி | அஸ்வினியின் வளர்பிறை பத்தாம் நாள் | செப்டம்பர்-அக்டோபர் | இது தீமையை அளித்து நன்மை வென்றதைக் கொண்டாடும் இந்துக் கொண்டாட்டமாகும். |  |
| பீர்ல பாண்டுகா | முஸ்லிம்களால் கொண்டாடப்படும் திருவிழா. இது அஷுர்கானா என்று அழைக்கப்படும் சூஃபி ஆலயங்கள் முழுவதிலும் கொண்டாடப்படுகிறது. |  |  |  |
| அட்ல தட்டே | அஸ்வினியில் பௌர்ணமிக்குப் பிறகு 3வது இரவு | செப்டம்பர்-அக்டோபர் | ஆந்திரப் பிரதேசத்தின் திருமணமான இந்துப் பெண்களால் தங்கள் கணவரின் ஆரோக்கியத்திற்காகவும் நீண்ட ஆயுளுக்காகவும் கொண்டாடப்படுகிறது. |  |
| தீபாவளி | அஷ்வினி-கார்த்திகம் | அக்டோபர்-நவம்பர் | *தீபாவளி* என்றால் தெலுங்கில் "விளக்குகள்/விளக்குகளின் வரிசை" என்று பொருள். "தீபம்" என்றால் விளக்கு. பகவான் கிருஷ்ணரும் அவரது மனைவி சத்யபாமாவும் நரகாசுரனைக் கொன்றதையொட்டி இந்த விழா கொண்டாடப்படுகிறது. பதினான்கு ஆண்டுகள் வனவாசத்திற்குப் பிறகு இராமனும் சீதையும் அயோத்திக்கு திரும்பியதற்காக இந்த விழா கொண்டாடப்படுகிறது என்று மற்றொரு கதை கூறுகிறது. |  |
| கார்த்திகை பௌர்ணமி | கார்த்திகை பௌர்ணமி 15ம் தேதி | நவம்பர் டிசம்பர் |  |  |
| போகி | மாகம் | 13 அல்லது 14 ஜனவரி | போகி அன்று, சங்கராந்தி பண்டிகையின் முதல் நாளான, மக்கள் பழைய விஷயங்களைத் தூக்கி எறிந்துவிட்டு, புதிய விஷயங்களில் கவனம் செலுத்தி புதிய மாற்றத்தை ஏற்படுத்துகிறார்கள். விடியற்காலையில், மக்கள் வீட்டில் மரக் கட்டைகள், மற்ற திட எரிபொருள்கள் மற்றும் பயனற்ற மர சாமான்களைக் கொண்டு நெருப்பைக் கொளுத்துகிறார்கள். "ருத்ர கீதா ஞான யக்ஞம்" என்று அழைக்கப்படும் ருத்ர ஞானத்தின் தியாக நெருப்பில் பழைய பழக்கங்கள், தீமைகள், உறவுகள் மற்றும் பொருள்களின் மீதான பற்றுகள் அனைத்தும் தியாகம் செய்யப்படும் இடமே பாழடைந்த விஷயங்களை அகற்றுவதாகும். இது பல்வேறு தெய்வீக நற்பண்புகளை உள்வாங்குதல் மற்றும் புகுத்துவதன் மூலம் ஆன்மாவின் உணர்தல், மாற்றம் மற்றும் சுத்திகரிப்பு ஆகியவற்றைக் குறிக்கிறது. |  |
| சங்கராந்தி | மாகம் | 14 அல்லது 15 ஜனவரி | சூரியன் மகர ராசிக்கு மாறுவதை சங்கராந்தி குறிக்கிறது. இது இந்தியாவில் ஒரு முக்கியமான அறுவடைத் திருவிழா. பல்வேறு மாநிலங்களிலும் அனுசரிக்கப்படுகிறது. |  |
| கனுமா | மாகம் | 15 அல்லது 16 ஜனவரி | நான்கு நாட்கள் நடைபெறும் சங்கராந்தி பண்டிகையின் மூன்றாம் நாள். | } |
# ஆந்திரப் பிரதேசப் பண்டிகைகளின் பட்டியல்

## மதம் சார்ந்த முக்கியமான விழாக்கள்

### குறிப்பிட்ட ஆண்டு இடைவெளிகளில் கொண்டாடப்படும் திருவிழாக்கள்

| கிருஷ்ணா புஷ்கரலு | ஆகஸ்ட் | இது பொதுவாக 12 ஆண்டுகளுக்கு ஒருமுறை நடக்கும் கிருஷ்ணா நதியின் திருவிழா |  |
| --- | --- | --- | --- |
| கோதாவரி புஷ்கரலு | ஆஷாடம் | ஜூன் ஜூலை | இது கோதாவரி ஆற்றின் திருவிழாவாகும், இது பொதுவாக 12 ஆண்டுகளுக்கு ஒருமுறை நடக்கும் |
| துங்கபத்ரா புஷ்கரலு | நவம்பர் டிசம்பர் | இது பொதுவாக 12 ஆண்டுகளுக்கு ஒருமுறை நடக்கும் துங்கபத்ரா நதியின் திருவிழா | } |
# ஆந்திரப் பிரதேசப் பண்டிகைகளின் பட்டியல்

## சிறிய அளவில் கொண்டாடப்படும் பிற மத விழாக்கள்

| மகா சிவராத்திரி | மாகம் சந்திரனின் பதின்மூன்றாவது இரவு | பிப்ரவரி-மார்ச் | *மகா சிவராத்திரி* என்பது சிவபெருமானின் இரவு ஆகும், இதன் போது சிவனைப் பின்பற்றுபவர்கள் மத விரதத்தை கடைபிடிக்கின்றனர் மற்றும் சிவனுக்கு பேல் (பில்வா) இலைகளை வழங்குகிறார்கள். |  |
| --- | --- | --- | --- | --- |
| ஹோலி | பால்குணம் பௌர்ணமி | மார்ச்-ஏப்ரல் | இந்த விழா ராதை மற்றும் கிருஷ்ணரின் நித்திய மற்றும் தெய்வீக அன்பைக் கொண்டாடுகிறது. ஹிரண்யகசிபுவை நரசிம்ம நாராயணனாக மகாவிஷ்ணு பெற்ற வெற்றியைக் கொண்டாடுவதால், தீமையின் மீது நன்மையின் வெற்றியையும் இது குறிக்கிறது. |  |
| ஈதுல் பித்ர் | – | மே-ஜூலை | இந்த நாள் ரமழான் மாத விடியல் முதல் சூரிய அஸ்தமனம் வரையிலான நோன்பின் முடிவைக் குறிக்கிறது |  |
| ராக்கி பூர்ணிமா | சிராவணத்தின் கடைசி நாள் | ஜூலை ஆகஸ்ட் |  |  |
| கிருஷ்ணாஷ்டமி | ஷ்ரவணத்தின் இருண்ட பாதியில் அஷ்டமி | ஆகஸ்ட்-செப்டம்பர் | ஷ்ரவண வாத்யா அஷ்டமி அன்று கிருஷ்ணரின் பிறந்தநாள் விரதத்துடன் அனுசரிக்கப்படுகிறது. |  |
| கிறிஸ்துமஸ் | – | 25 டிசம்பர் | இது இயேசு கிறிஸ்துவின் பிறப்பை நினைவுகூரும் ஆண்டு விழாவாகும். | } |
# சர்குல்

**சர்குல்** (*Sarhul*) என்பது இந்தியாவின் சார்க்கண்டு மாநிலத்தில் கொண்டாடப்படும் வசந்த விழாவாகும். சுக்ல பக்ஷத்தில் சித்திரை மாதத்தின் 3வது நாள் முதல் அனுமன் ஜெயந்தி வரை மூன்று நாட்கள் திருவிழா கொண்டாடப்படுகிறது. இத்திருவிழாவின் போது, கிராம பூசாரி *பஹன்* கிராமத்தின் நல்வாழ்வுக்காகச் சூரியன், கிராம தெய்வம் மற்றும் மூதாதையருக்குப்பூக்கள், பழங்கள், சாதிலிங்கம், சேவல் மற்றும் *தபன்* (மதுபானம்) ஆகியவற்றை *சர்ணத்தில் பலி* கொடுக்கிறார். அப்போது உள்ளூர் வாசிகள் குங்கிலியம் மரத்தின் பூக்களை பிடித்துக்கொண்டு நடனமாடுகிறார்கள். இது புதிய ஆண்டின் தொடக்கத்தின் அடையாளமாக அனுசரிக்கப்படுகிறது. பாரம்பரியத்தின் படி, இது பூமிக்கும் சூரியனுக்கும் இடையிலான திருமணத்தையும் குறிக்கிறது. இது மற்றும் சதான் மக்களால் கொண்டாடப்படும் முக்கியமான பண்டிகையாகும். குருக்களில் இது **காடி** ('பூ') என்று குறுக்ஸ் மொழியில் அழைக்கப்படுகிறது.  
இது பூமிஜ் மக்கள், முண்டா மத்தியில் *ஹடி போங்கா* என்று அழைக்கப்படுகிறது. ஹோ மக்கள் மற்றும் சந்தாலிகள் மக்களிடையே இது என்று அழைக்கப்படுகிறது.
# சர்குல்

## சொற்பிறப்பியல்

சர்குல் என்பது நாக்புரி திருவிழாவின் பெயர். *சர்* அல்லது *சாராய்* என்பது *நாக்புரியில்* உள்ள குங்கிலிய மரத்தை (*சோரியா ரோபசுதா*) குறிக்கிறது. ஹல் என்றால் 'கூட்டு', 'தோப்பு' என்றும் பொருள். இது குங்கிலியம் மூலம் இயற்கையைக் கொண்டாடுவதைக் குறிக்கிறது.  
மாற்று விளக்கங்கள்:  
• *ஹல்* என்பது 'புரட்சி' என்பதைக் குறிக்கலாம், இது குங்கிலியப் பூக்கள் மூலம் புரட்சி என்று மொழிபெயர்க்கப்பட்டுள்ளது.  
• *சார்* என்றால் ஆண்டு மற்றும் *ஹல்* என்றால் ஆரம்பம். இது ஒரு புதிய ஆண்டின் தொடக்கத்தைக் குறிக்கிறது எனவும் பொருள் கொள்ளப்படுகிறது.
# சர்குல்

## திருவிழா

இத்திருவிழாவில் மக்கள் *சர்ணா* எனப்படும் காப்புக்காடுகள் உள்ள வழிபாட்டுத் தளத்தில் வழிபாடு செய்கின்றனர். இந்த நாளில் உழுவது தடைசெய்யப்பட்டுள்ளது. பண்டிகைக்கு ஒரு நாள் முன்னதாக மக்கள் விரதம் இருப்பார்கள். இளைஞர்கள் அருகிலுள்ள காட்டிலிருந்து குங்கிலியம் பூக்களைச் சேகரிப்பதுடன், நண்டு மற்றும் மீன்களைப் பிடிக்கிறார்கள். திருவிழாவின் போது மக்கள் தோல் எனும் ஒரு வகை மத்தளம், *நாகரா*, மதல் உள்ளிட்ட இசைக்கருவிகளை இசைத்துக்கொண்டு *சர்ணாவுக்குச்* செல்கின்றனர். இங்கு இவர்கள் குங்கிலிய மரத்தை வணங்குகிறார்கள். குங்கிலிய மரத்தின் பூக்களைப் பக்தர்கள் தெய்வங்களுக்குப் படைக்கின்றனர். லயா அல்லது *பூஜார்* என்று அழைக்கப்படும் கிராம பூசாரியான *பகன்*, கிராமத்தின் நன்மைக்காகப் குங்கிலிய பூக்கள், பழங்கள், சாதிலிங்கம், மூன்று சேவல்கள் மற்றும் *தபன்* (மதுபானம்) ஆகியவற்றினை கிராம தெய்வத்திற்குக் காணிக்கையாகக் கொடுப்பார். சூரியன், கிராம தெய்வங்கள் மற்றும் மூதாதையர்களுக்காகப் பகன் வெவ்வேறு நிறமுடைய மூன்று சேவல்களைப் பலியிடுகிறார். பகன் சர்னாவில் தண்ணீர் பானையை வைத்து அடுத்த ஆண்டு வானிலை பற்றி முன்னறிவிப்பு செய்வார். பகன் கிராம மக்களுக்குக் குங்கிலிய மரத்தின் பூக்களைப் பிரசாதமாக விநியோகிக்கிறார். மக்கள் தங்கள் வீட்டில் உள்ள மூதாதையர்களின் ஆன்மாக்களை வணங்கி, வெவ்வேறு உணவுகளைச் சமைத்து பிறர்க்கு வழங்கி உண்பார்கள். முன்னோர்களின் ஆன்மாக்களுக்கு உணவு அளித்த பிறகே உணவு உண்கின்றனர். பின்னர் இவர்கள் பாடுகிறார்கள். தோல், நகரா மற்றும் மந்தர் இசைக்கருவிகளை இசைத்து தாளத்திற்கேற்ப நடனமாடுவார்கள். மேலும் அரிசி பீயர் *ஹாண்டியாவையும்* குடிக்கிறார்கள்.
# சர்குல்

## இந்தியாவில் தொடர்புடைய திருவிழாக்கள்

இந்தியா முழுவதும் புத்தாண்டாகப் பல பண்டிகைகள் கொண்டாடப்படுகின்றன. இவற்றில் சில திருவிழாக்கள் பின்வருமாறு:  
- பஹா பராப், ஹோ மற்றும் சந்தாலிகள் மக்கள்
- அசாமில் ரோங்காலி பிஹு
- இந்தியாவின் பஞ்சாபில் வைசாகி
- இந்தியாவின் மேற்கு வங்கத்தில் பகேலா பைசாக்
- கேரளாவில் சித்திரை விசு
- தமிழ்நாட்டில் தமிழ்ப் புத்தாண்டு
# காகம் விடும் திருவிழா

மன்னரால் திருவிழாவில் விடுவிக்கப்பட்டது]]
**குவாக் தான்பா** (*Kwaak Taanba*) அல்லது **குவாக் ஜாத்ரா** ( *Kwaak Jatra*) அல்லது **லொய்டம் கும்சபா** ( *Loidam Kumsaba*) அல்லது **காகம் விடும் திருவிழா** (*Crow freeing festival*) என்பது மணிப்பூரின் பூர்வீக திருவிழா ஆகும். இத்திருவிழாவின் போது மணிப்பூர் மன்னர் தனது காவலிலிருந்து காகத்தை விடுவிக்கிறார். இந்த நாள் மெய்தி நாட்காட்டியின் மேரா மாதத்தின் 10வது சந்திர நாளில் வருகிறது. இம்பாலில் உள்ள மணிப்பூரின் அரச அரண்மனையான சானா கோனுங்கில் நடைபெறும் பல்வேறு தெய்வீக நடனம் மற்றும் இசை நிகழ்ச்சிகளுடன், பல சடங்குகள் மற்றும் சம்பிரதாயங்களுடன் இந்த திருவிழா கொண்டாடப்படுகிறது.  
காகத்தை விடுவிப்பது இம்பாலில் உள்ள தங்கபட், அரச அகழியில் நடைபெறும். இத்திருவிழாவின் முக்கிய நோக்கம் இப்பகுதியில் செழிப்பையும் நல்ல அதிர்ஷ்டத்தையும் கொண்டுவருவதாகும். இது பண்டைக்காலத்திலிருந்தே நடத்தப்படுகிறது.
# காகம் விடும் திருவிழா

## முந்தைய வடிவம்

முன்னதாக, இந்த திருவிழா **லொய்டம் கும்சபா** என்று அழைக்கப்பட்டது மற்றும் காகத்திற்குப் பதிலாக, பகட்டு வண்ண கோழியினை (உள்ளூரில் நோங்குபி என்று அழைக்கப்படுகிறது) திருவிழாவில் பயன்படுத்தினார்.
# ஜெயலட்சுமி சீதாபுரா

**ஜெயலட்சுமி சீதாபுரா** (ஆங்கிலம்: *Jayalakshmi Seethapura*; ) என்பவர் கன்னட மொழியில் எழுதும் நவீன இந்தியாவின் புகழ்பெற்ற நாட்டுப்புறவியலாளர்களில் ஒருவர். சீதாபுரா மைசூர் பல்கலைக்கழகத்தின் நாட்டுப்புறவியல் துறையில் பேராசிரியராக பணியாற்றி ஓய்வு பெற்றவர். ஜெயலட்சுமி நூற்றுக்கணக்கான மாநில மற்றும் தேசிய அளவிலான கலாச்சாரப் போட்டிகளில் நடுவராகப் பங்கேற்றுள்ளார். நாட்டுப்புறவியல் பற்றிய இவரது புத்தகங்கள் கர்நாடக மக்களிடம் நல்ல வரவேற்பைப் பெற்றுள்ளன.  
ஜெயலட்சுமி நாட்டுப்புறவியல் குறித்து 30க்கும் மேற்பட்ட புத்தகங்களை எழுதியுள்ளார். இதில் குறிப்பிடத்தக்க சில: "நம்ம சுத்தின ஜனபத கதைன கீதேகள்" ('கர்நாடக ஜனபதா மற்றும் யக்ஷகானா அகாதமி வெளியீடு), "ஹக்கி ஹரியாவே கிடடகா", "ஜானபத ஹட்டி", "கல்யாணவெண்ணி ஜனரெல்லா" (கன்னட இலக்கிய மன்றத்தால் வெளியிடப்பட்டது). கர்நாடகாவின் நாட்டுப்புறவியல் மற்றும் நாட்டுப்புற இலக்கியம் குறித்து ஏராளமான கட்டுரைகளையும் எழுதியுள்ளார். சீதாபுரா 2016-ல் கர்நாடக ஜனபதா அகாதமி விருதையும் பெற்றார்.
# ஜெயலட்சுமி சீதாபுரா

## புத்தகங்கள்

ஜெயலட்சுமி 30க்கும் மேற்பட்ட புத்தகங்களை எழுதியுள்ளார். இவை பெரும்பாலும் நாட்டுப்புறவியல் மற்றும் கலாச்சார ஆய்வுகள் தொடர்பானது. இவற்றில் சில:  
- *ஹக்கி ஹார்யவே கிடடகா*
- *கல்யாணவெண்ணி ஜனரெல்லா*
- *ஜானபதா ஹட்டி*
- *நம்ம சுட்டின ஜனபத கதனகீதேகள்*
# ஜெயலட்சுமி சீதாபுரா

## விருதுகள்

- 2017 - *‛6வது பாண்டவபுரா வட்ட கன்னட சாகித்ய சம்மேளனாவில்*'
# கம்குல்

**கம்குல்** (Gamgul) இந்தியாவின் இமாச்சலப் பிரதேச மாநிலத்தில் உள்ள சம்பா மாவட்டம் சலூனி தாலுக்காவில் அமைந்துள்ள ஓர் உயரமான வனவிலங்கு சரணாலயம் ஆகும். பந்தல் பள்ளத்தாக்கில் 22 ஏக்கர் பரப்பளவில் அமைந்துள்ள இச்சரணாலயம் சம்மு காசுமீர் ஒன்றியப் பிரதேசத்தின் வடக்கு முனையுடன் இணைந்துள்ளது. இமாச்சலப் பிரதேசத்தில் காசுமீர் மான் இடம்பெற்றுள்ள ஒரே சரணாலயம் இதுதான் என்று பதிவாகியுள்ளதாக கூறப்படுகிறது.  
கம்குல் சரணாலயம் கத்தூரி மான்கள், இமாலய வரையாடு மற்றும் வண்ணக் கோழிகள் போன்ற உயிரினங்களுக்கு தாயகமாக விளங்குகிறது. மேலும், இப்பகுதியில் பல வண்ணமயமான பறவைகளை காணலாம். தாவரங்கள் உயரமான பகுதிக்கு பொதுவானது, மேலும் நிலப்பரப்ப்பில் தேவதாரு காடுகள், ஊசியிலையுள்ள காடுகள் மற்றும் ஆல்பைன் மேய்ச்சல் நிலங்கள் போன்றவை நிறைந்துள்ளன.
# சரதோக் மாவட்டம்

**சரதோக் மாவட்டம்** (மலாய் மொழி: *Daerah Saratok*; ஆங்கிலம்: *Saratok District*; சீனம்: 砂拉卓县) என்பது மலேசியா, சரவாக் மாநிலத்தில்; பெத்தோங் பிரிவில் ஒரு மாவட்டமாகும். சரதோக் மாவட்டத்தின் மொத்தப் பரப்பளவு 1,586.9 சதுர கிலோமீட்டர்.  
இந்த மாவட்டம் அதன் இபான் மக்களின் நீளவீடுகளுக்கு *(Longhouses)* பிரபலமானது. இங்குள்ள இபான் மக்கள், சரவாக் மாநிலத்தின் பூர்வீகப் பழங்குடியினர். இவர்களை கடல் தயாக்குகள் *(Sea Dayaks)* என்று அழைப்பதும் உண்டு.
# சரதோக் மாவட்டம்

### பெத்தோங் பிரிவு மாவட்டங்கள்

பெத்தோங் பிரிவில் உள்ள மாவட்டங்கள்:  
- பெத்தோங் மாவட்டம் (*Betong District*)
- சரதோக் மாவட்டம் (*Saratok District*)  
அதன் அதிகார வரம்பிற்கு கீழ் மூன்று துணை மாவட்டங்கள் உள்ளன:  
- ரோபன் துணை மாவட்டம் (*Roban Sub-district*),
- கபோங் துணை மாவட்டம் (*Kabong Sub-district*)
- புடு துணை மாவட்டம் (*Budu Sub-district*).
# சரதோக் மாவட்டம்

## பொது

சரதோக் மாவட்டத்தில் வாழும் மக்களில் பெரும்பான்மையோர் இபான் மக்கள். இவர்களில் பெரும்பாலோர் கிராமப்புறங்களில் நீளவீடுகளில் வாழ்கின்றனர். நெல், மிளகு மற்றும் ரப்பர் மரம் சீவுதல் இவர்களின் பொதுவான தொழில் வாழ்க்கை.  
இபான்களில் சிலர் செம்பனைத் தோட்டங்களில் (*Palm Oil Plantations*) வேலை செய்கிறார்கள்; அல்லது சொந்தமாக வேளாண்மையில் ஈடுபட்டு இருக்கிறார்கள். பொதுவாக, இந்த மாவட்டத்தில் உள்ள மலாய்ச் சமூகத்தினர் ஆறுகளுக்கு அருகில் தங்கி, மீன்பிடித்தல் மற்றும் அன்னாசி, கொக்கோ மற்றும் தென்னை நடவு செய்து வாழ்கின்றனர். சரதோக் நகரத்தில் உள்ள பெரும்பாலான கடைக்காரர்கள் சீனர்கள் ஆகும்.
# சரதோக் மாவட்டம்

## இனக்குழுக்கள்

சரதோக் மாவட்டம் பாரம்பரியமாக இபான், மலாய் மக்கள் மற்றும் சீனர் மக்களின் தாயகமாக உள்ளது. பெரும்பாலான இபான் மக்கள் பெத்தோங் மாவட்டம் மற்றும் சரதோக் மாவட்டத்தின் கிராமப் புறங்களில் வாழ்கின்றனர்.  
சீன மக்கள் பெத்தோங் மற்றும் சரதோக் போன்ற நகரப் பகுதிகளில் அதிக அளவில் உள்ளனர். பிற இனங்களான பிடாயூ, மெலனாவ் மற்றும் ஒராங் உலு ஆகியோர் பெத்தோங் பிரிவை சேர்ந்தவர்கள் அல்ல.  
இருப்பினும், சரவாக் முழுவதும் இருந்தும், அண்மைய காலங்களில் அதிகமானோர் பெத்தோங்; சரத்தோக் மாவட்டங்களுக்குள் குடியேறி வருகிறார்கள். வெளிநாட்டு தொழிலாளர்கள் அரிதாகவே காணப் படுகின்றனர். அவர்களில் பலர் செம்பனைத் தோட்டங்களில் வேலை செய்கின்றனர்.
# பாரதி வைசம்பாயன்

**பாரதி வைசம்பாயன்** (*Bharati Vaishampayan*) (சனவரி 1, 1954 - சனவரி 19, 2020) ஜெய்ப்பூர்-அட்ராலி இசைப் பள்ளியின் இந்துஸ்தானி இசைப் பாடகராவார். சிவாஜி பல்கலைக்கழகத்தின் முன்னாள் தலைவராகவும் இசைத் துறையின் தலைவரும் ஆவார். இசையில் மிகுந்த ஆர்வம் கொண்ட குடும்பத்தில் பிறந்த பாரதி, தனது 12வது வயதில் சாங்கிலியைச் சேர்ந்த ஸ்ரீ சிந்துபுவா மைஸ்கரின் பயிற்சியின் கீழ் இந்துஸ்தானி இசையில் தனது பயிற்சியைத் தொடங்கினார். 1972 இல்அனைத்திந்திய வானொலியில் தனது முதன்முதலில் நிகழ்ச்சியை நிகழ்த்தினார்.  
1976 இல் இந்திய அரசாங்கத்தால் இசையில் உயர் கல்விக்காக வழங்கப்படும் தேசிய உதவித்தொகை இவருக்கு வழங்கப்பட்டது. இதன் விளைவாக, ஜெய்ப்பூர்-அத்ராலி கரானாவின் பண்டிட் சுதாகர்புவா திக்ராஜ்கரின் கீழ் தனது படிப்பைத் தொடர முடிந்தது. அவர் இராகங்களில் பயிற்சி அளித்தார். 1982 இல் மும்பையின் சிறீமதி நீதிபாய் தாமோதர் தக்கர்சே மகளிர் பல்கலைக்கழகத்தில் இசையில் தனது முதுகைலையை முடித்தார். மேலும் 1985 இல் கந்தர்வ மகாவித்யாலயாவின் சங்கீத பிரவின் (இசையில் முனைவர் பட்டம்) பெற்றார்.
# பாரதி வைசம்பாயன்

## இசை வாழ்க்கை

இந்தப் பயிற்சியின் மூலம், அனைத்திந்திய வானொலியின் பிரதி செவ்வாய் அன்று இரவு கச்சேரியில் கலந்துகொள்ளும் வாய்ப்பைப் பெற்றார். இவரது நிகழ்ச்சியை கேட்ட ஜெய்ப்பூர்-அத்ராலி கரானாவின் பண்டிட் நிவ்ருத்திபுவா சர்நாயக் தனது மாணவராக சேருமாறு இவருக்கு கடிதம் எழுதினார். இந்த காலகட்டத்தில் பாரதி கோலாப்பூரைச் சேர்ந்த பாபுராவ் ஜோசியையும் சந்தித்தார். தும்ரி, தாத்ரா, கஜ்ரி, ஜூலா மற்றும் தப்பா போன்ற ஒளி-இசை வடிவங்களில் இவருக்கு பயிற்சி அளித்தார்.  
ஜெய்ப்பூர்-அத்ராலி கரானாவின் பாடகராக, இவர் பல்வேறு நகரங்களில் பல கச்சேரிகள் மற்றும் திருவிழாக்களில் இசை நிகழ்ச்சிகளை நிகழ்த்தினார். மேலும் 1972 முதல் அனைத்திந்திய வானொலியில் தொடர்ந்து ஒளிபரப்பப்பட்டது. 1990 இல் நிலையத்தின் தேர்வுக் குழுவில் நிபுணராகப் பணியாற்றி இவர் *பாரம்பரிய இசையின் எதிர்காலம்* மற்றும் பண்டிட் பத்கண்டேவின் சுவரலிபி உள்ளிட்ட பல்வேறு விவாத நிகழ்ச்சிகளில் பங்கேற்றார். பாரம்பரிய இசைப் பிரிவில் "உயர் தரக்" கலைஞராகவும் மெல்லிசை வகைகளில் "ஏ" தரம் என மதிப்பிடப்பட்டார். இந்துஸ்தானி இசையின் அரிதான மற்றும் குறைவான ராகங்கள் பற்றிய பல சிறப்பு நிகழ்ச்சிகள் மற்றும் விரிவுரை-நிகழ்ச்சிகளிலும் பங்கேற்றார்.  
பாரதி வைசம்பாயனின் பல்வேறு நேரடி நிகழ்ச்சிகளின் இரண்டு குறுந்தகடுகள் இசையமைப்பாளர் சங்கத்தால் வெளியிடப்பட்டுள்ளன. இதில் சுத்த கல்யாண், யமன், சங்கரா, கம்பாவதி, கௌஷி கனதா, அதானா பஹார் மற்றும் மால்வி உள்ளிட்ட ராகங்கள் இடம்பெற்றுள்ளன.
# பாரதி வைசம்பாயன்

## கல்வியாளராக

1984 இல் கோலாப்பூரில் உள்ள சிவாஜி பல்கலைக்கழகத்தின் இசைத் துறையில் அதன் தொடக்கத்தில் இருந்து இவர் ஈடுபட்டார். இவர் 1987-இல் இசைத் துறையின் தலைவராகவும், பின்னர் இதே பல்கலைக்கழகத்தின் தலைவராகவும் ஆனார். தார்வாட் பல்கலைக்கழகம், கோவா பல்கலைக்கழகம், மராத்வாடா பல்கலைக்கழகம், நாக்பூர் பல்கலைக்கழகம், புனே பல்கலைக்கழகம், மகாராஜா சாயாஜிராவ் பல்கலைக்கழகம், குருச்சேத்திரப் பல்கலைக்கழகம் மற்றும் அமராவதி பல்கலைக்கழகம் உட்பட பல பல்கலைக்கழகங்களின் ஆய்வுக் குழுவின் ஆய்வாளராகவும் உறுப்பினராகவும், சிறப்பு விரிவுரை-நிகழ்ச்சிகள் மற்றும் புத்தாக்க படிப்புகளுக்கான நிபுணராகவும் இருந்தார். .
# பாரதி வைசம்பாயன்

## விருதுகள்

பாரதி வைசம்பாயன் பல விருதுகளையும் அங்கீகாரங்களையும் பெற்றுள்ளார்.  
- 1976-77 ஆண்டிற்கான உயர் பயிற்சிக்கான இந்திய அரசின் தேசிய உதவித்தொகை வழங்கப்பட்டது.
- 1982 இல் முதுகலை இசைத் தேர்வில் மும்பையின் சிறீமதி நீதிபாய் தாமோதர் தக்கர்சே மகளிர் பல்கலைக்கழகத்தால் "கான் ஹிரா" விருது வழங்கப்பட்டது.
- 1998 ஆம் ஆண்டு சிவாஜி பல்கலைக்கழகத்தின் சிறந்த ஆசிரியர் விருது வழங்கப்பட்டது.
- 2001 இல் மங்கள் புரஸ்கார் வழங்கப்பட்டது.
- சங்கீத்கர் ராம் கதம் புரஸ்கார் விருது ராம் கதம் பிரதிஷ்தான், புனே, 2002 இல் வழங்கப்பட்டது.
- 2002ல் கோலாப்பூர் பூஷன் புரஸ்கார் வழங்கப்பட்டது.
- 2003 இல் புது தில்லி இந்தியா சர்வதேச நட்புச் சங்கத்தின் மூலம் பாரத் ஜோதி புரஸ்கார் விருது,வழங்கப்பட்டது.
- சந்திரசேகர் சுவாமிஜி நினைவு அறக்கட்டளையின் "ஸ்வர சந்திர சிகர்" தேசிய விருது வழங்கப்பட்டது.
- 2018 இல் பண்டிட் டாக்டர்.ஜனோரிகர் "சங்கீத பூசண்" புரஸ்கார் வழங்கப்பட்டது.
# நஞ்சனாபுரம்

**நஞ்சனாபுரம்** என்பது இந்தியா தீபகற்பத்தில் தமிழ்நாடு மாநிலத்தின் ஈரோடு மாவட்டத்தில் அமைந்துள்ள ஒரு புறநகர்ப் பகுதியாகும்.  
கடல் மட்டத்திலிருந்து சுமார் 239 மீட்டர் உயரத்தில் அமைந்துள்ள நஞ்சனாபுரம் பகுதியின் புவியியல் ஆள்கூறுகள், (அதாவது, 11°18'52.2"N, 77°39'36.7"E) ஆகும். ஈரோடு, திண்டல், நசியனூர், பவளத்தாம்பாளையம், மேட்டுக்கடை, பெருந்துறை, வீரப்பம்பாளையம், வேப்பம்பாளையம், பழையபாளையம், கதிரம்பட்டி மற்றும் வில்லரசம்பட்டி ஆகியவை நஞ்சனாபுரம் பகுதிக்கு அருகிலுள்ள முக்கிய புறநகர்ப் பகுதிகளாகும். கொங்கு கலை அறிவியல் கல்லூரி, நஞ்சனாபுரத்தில் அமையப் பெற்றுள்ளது.  
நஞ்சனாபுரம் பகுதியானது, ஈரோடு மேற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021-ஆம் ஆண்டு நடத்தப்பட்ட தேர்தலில் வெற்றி பெற்றவர் சு. முத்துசாமி ஆவார். மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக அ. கணேசமூர்த்தி, 2019-ஆம் ஆண்டு நடத்தப்பட்ட தேர்தலில் வெற்றி பெற்றார்.
# தேசிய குழந்தைகள் திரைப்பட விழா

**தேசிய குழந்தைகள் திரைப்பட விழா** *(National Children's Film Festival*) இந்தியக் குழந்தைகள் திரைப்பட சங்கம் மூலம் நிறுவப்பட்டுக் கொண்டாடப்படுகிறது. இந்த விழாவானது குழந்தைகள் குறித்த திரைப்படத்திற்கான சந்தையை விரிவுபடுத்தவும் திறமைகளை ஊக்குவிக்கும் முயற்சியாக உள்ளது. இந்தியப் பிரதமர் நரேந்திர மோடியின் தூய்மை இந்திய இயக்க அறிவிப்பின் அடிப்படையில் முதல் தேசிய குழந்தைகள் திரைப்பட விழா தொடங்கப்படும் என்று குழந்தைகள் திரைப்பட சங்கம் அறிவித்தது. இதன் அடிப்படையில் தூய பாரத்தினை கருப்பொருளாகக் கொண்டு முதல் விழா கொண்டாடப்பட்டது.  
தேசிய குழந்தைகள் திரைப்பட விழா எனத் தலைப்பிடப்பட்ட இந்த நிகழ்வானது இந்தியாவில் தயாரிக்கப்பட்ட அல்லது படமாக்கப்பட்ட அல்லது இந்தியத் தயாரிப்பாளர்களின் குழந்தைகளுக்கான திரைப்படங்களைத் திரையிடும் நிகழ்வாகும். இந்தத் திருவிழா மூன்று நாள் நடைபெறும் நிகழ்வாகும். முதல் குழந்தைகள் திரைப்பட விழா தலைநகர் புது தில்லியில் உள்ள சிரி கோட்டை கலையரங்கில் குழந்தைகள் தினமான நவம்பர் 14, 2014-ல் 16 நவம்பர் வரை நடைபெற்றது. இந்நிகழ்வு ஆண்டுதோறும் இந்தியக் குழந்தைகள் திரைப்பட சங்கம் மூலம் ஏற்பாடு செய்யப்படுகிறது.  
இந்த விழாவில் இந்தியக் குழந்தைகள் திரைப்பட சங்கம் மூலம் தயாரிக்கப்பட்ட மற்றும் சமீபத்திய படங்களான பப்பு கி புக்தண்டி உள்ளிட்ட வெளியிடப்படாத படங்களும் திரையிடப்பட்டது. முதல் முறையாக ஷார்ட்கட் சஃபாரி, கபால், ஜிஜிபிபி, யே ஹை சக்கத் பக்கத் பம்பே போ, சம்மர் வித் தி கோஸ்ட், க்ரிஷ் த்ரிஷ் மற்றும் பால்டிபாய் ஆகிய திரைப்படங்களும் இத்திருவிழாவில் வெளியிடப்பட்டன. இதில் திரையிடப்பட்ட பிறத் திரைப்படங்கள் ஹவா ஹவாய் மற்றும் தி பூட் கேக். குழந்தைகளுக்காக பிரத்தியேகமாகத் தயாரிக்கப்பட்ட தரமான உள்ளடக்கத்தைக் கொண்ட திரைப்படங்களைக் காணும் வாய்ப்பை இத்திருவிழா வழங்குகிறது. இவற்றில் சில படங்கள் உலக அளவில் பல விருதுகளை வென்றுள்ளன.  
அமிதாப் பச்சன், அஜய் தேவ்கன் மற்றும் சோனாக்சி சின்கா போன்ற நாட்டின் புகழ்பெற்ற பாலிவுட் பிரமுகர்களிடமிருந்து பாராட்டினை தேசிய குழந்தைகள் திரைப்பட விழா பெற்றுள்ளது. இவர்கள் காணொலி காட்சி மூலம் இந்தியக் குழந்தைகள் திரைப்பட சங்கம் மற்றும் தேசிய குழந்தைகள் திரைப்பட திருவிழாவிற்கு தங்கள் வாழ்த்துக்களைத் தெரிவித்துள்ளனர். சானியா மிர்சா கெளரவ விருந்தினராக இந்நிகழ்வில் கலந்துகொண்டு சிறப்பித்துள்ளார். மேலும் ஜிம்மி ஷெர்கில் மற்றும் ஷியாமாக் தாவர் குழு போன்ற பிரபலங்கள் கலாச்சார நிகழ்ச்சிகள் மற்றும் பயிற்சிப் பட்டறைகளில் பங்கேற்றுச் சிறப்பித்தார்கள்.
# தேசிய குழந்தைகள் திரைப்பட விழா

## நோக்கம்

விழாவைப் பற்றிப் பேசிய இந்தியக் குழந்தைகள் திரைப்பட சங்க தலைமை ஒருங்கிணைப்பாளர் சிரவன் குமார், "இந்தியக் குழந்தைகள் திரைப்பட சங்கம் குழந்தைகளுக்கான திரைப்படங்களைத் தயாரிப்பது மட்டுமல்லாமல் திரைப்படத் தயாரிப்பாளர்களையும் உருவாக்கவும் விரும்புவதாகத் தெரிவித்தார். இந்த விழாவின் நோக்கம் குழந்தைகளுக்கான திரைப்பட சந்தையை விரிவுபடுத்துவது அல்லது தயாரிப்பாளர்களை ஊக்குவிப்பது மட்டுமல்ல, மிகச் சிறிய வயதிலிருந்தே திறமைகளை இனங்கண்டு வளர்ப்பதும் ஆகும். சரியான உள்ளடக்கத்தைக் காட்சிப்படுத்தவும், குழந்தைகள் திரைப்படத் தயாரிப்பையோ அல்லது அதனுடன் தொடர்புடைய ஆக்கப்பூர்வமான வாழ்க்கைப் பாதையையோ தொடர்வதற்கு ஏற்ற சூழலை உருவாக்கினால், நம் நாட்டிலிருந்து வெளிவரும் சிறந்த திறமைகளை நாம் பெறுவோம் என்று நம்புவதாகத் தெரிவித்தார். மேலும் “திரைப்படங்கள், மிகவும் சக்தி வாய்ந்த ஊடகம் என்றும், அதனைத் திறம்படப் பயன்படுத்தினால், பல்வேறு அழுத்தமான பிரச்சினைகளுக்கும் தீர்வு கண்டு நாம் மகிழ்ச்சியாக இருக்கலாம்" என்றும் தெரிவித்தார்.
# தேசிய குழந்தைகள் திரைப்பட விழா

## பயிற்சிப் பட்டறை

தேசிய குழந்தைகள் திருவிழா இளம் பார்வையாளர்களைக் கவரும் ஒரு திருவிழாவாகவும், நடனம், இசை, மந்திர செயல், அசைவூட்டம் மற்றும் "பூட் கேக்" திரைப்படத்தின் அடிப்படையில் சாப்ளின் சிறப்புக் கவனம் செலுத்தும் பட்டறை போன்ற பல்வேறு பயிற்சிப் பட்டறைகள் மூலம் கற்றல் தளமாகவும் திருவிழா நடைபெறுகிறது. இங்கு நடைபெறும் குழந்தைகளுக்கான திருவிழாவில் திரைக்காட்சிகளை கண்டு குழந்தைகள் மகிழ்ச்சியாக இருக்க முடியும்.  
"எனது முதல் திரைப்படம்" எனும் பிரிவின் மூலம் குழந்தைகளுக்கான திரைப்பட தயாரிப்பு பயிற்சிப் பட்டறையும் ஏற்பாடு செய்யப்படுகிறது. இந்த பயிற்சியில் குழந்தைகள் எளிதாகவும் வேடிக்கையாகவும் தூண்டப்பட்ட அமர்வுகள் மூலம் தங்கள் சொந்த குறும்படத்தின் படப்பிடிப்பு மற்றும் தொகுப்பு குறித்து கற்றுக் கொள்ள உதவுகிறது. திரைப்பட உருவாக்கத்தின் அடிப்படைகளை ஆனந்த் பாண்டே வழங்கினர். சபன் நருலா திரைப்படமெடுப்பது மற்றும் அசத்தலான காணொலிகளை எவ்வாறு எடுப்பது விளக்கினார். ரித்தேஷ் தக்சாண்டே தொகுப்பு மற்றும் காட்சி தாக்கம் குறித்த அமர்வில் கருத்தாளராகச் செயல்பட்டார். பயிலரங்கில் பயிற்சி பெற்ற குழந்தைகள் ஒளிமி மற்றும் அலைப்பேசிகளைப் பயன்படுத்தி ஒரு குறும்படத்தை உருவாக்க முடிந்தது.
# கிசாவ் அணை

**கிசாவ் அணை** (Kishau Dam) இந்திய மாநிலங்களான இமாச்சலப் பிரதேசம் மற்றும் உத்தரகண்ட் மாநிலங்களுக்கு இடையேயான எல்லையைக் கடக்கும் தன் ஆற்றின் மீது அமைக்கப்பட்டு வரும் ஒரு புவியீர்ப்பு அணையாகும் . திட்ட தளம் தக்பதாருக்கு வடக்கு மற்றும் இச்சாரி அணையின் மேல்புறமாக சுமார் 39 கிலோமீட்டர்கள் ஆகும் . அணையின் முதன்மை நோக்கம் மின் உற்பத்தி மற்றும் கீழ்நிலை நீர் வழங்கல் போன்றவையாகும். அணை 660 மெகாவாட் மின் நிலையத்தை ஆதரிக்கும் மற்றும் பயிர்களுக்கு நீர்ப்பாசனம் செய்யும்.  
இரு மாநிலங்களுக்கு இடையேயான நீர் பங்கீடு தொடர்பாக பல ஆண்டுகளாக நடந்த பேச்சுவார்த்தைக்குப் பிறகு, அணை தற்போது சுற்றுச்சூழல் மற்றும் வனத்துறை அமைச்சகத்தின் அனுமதிக்காக காத்திருக்கிறது. கட்டுமானம் முதலில் 2015 இல் தொடங்கும் என்று எதிர்பார்க்கப்பட்டது. இதற்கான ஒப்புதல் 2018 ஆம் ஆண்டில் வழங்கப்பட்டது. 2023 ஆம் ஆண்டிற்குள் முடிக்கவும் திட்டமிடப்பட்டுள்ளது.
# கிசாவ் அணை

## மேலும் பார்க்கவும்

- பக்ரா அணை
- ரேணுகா அணை
# தஞ்சை செல்வி

**தஞ்சை செல்வி** (Thanjai Selvi) இந்தியாவின் தமிழ்நாட்டைச் சேர்ந்த ஒரு பின்னணிப் பாடகராவார். தமிழ் நாட்டுப்புற பாடல்களால் இவர் பரவலாக அறியப்படுகிறார். ஈசன் திரைப்படத்தில் இடம்பெற்ற **ஜில்லா விட்டு** பாடல் மூலம் தஞ்சை செல்வி தனது திரையிசை பயணத்தைத் தொடங்கினார்.
# தஞ்சை செல்வி

## இசைப்பதிவுகள்

தஞ்சை செல்வி இதுவரை பாடிய பாடல்கள் கீழே தரப்பட்டுள்ளன.
ஈசன் திரைப்படத்தில் இடம்பெறும் ஜில்லா விட்டு பாடல் அந்தாண்டிற்கான சிறந்த நாட்டுப்புற பாடல் எனும் விஜய் தொலைக்காட்சி விருதினை வென்றது. மருதவேலு திரைப்படத்தில் இடம்பெறும் மருதாணி ஆகியவை இவரது பிரபலமான பாடல்களாகும்.
| 2010 | *ஈசன்* | "ஜில்லா விட்டு" | தமிழ் | ஜேம்ஸ் வசந்தன் | தனி |
| --- | --- | --- | --- | --- | --- |
| 2011 | *போராளி* | "வெடி போட்டு" | சுந்தர் சி. பாபு | வேல்முருகன் |  |
| *அம்புலி* | "ஆத்தா நீ பெத்தாயே" | கே. வெங்கட் பிரபு சங்கர் | தனி |  |  |
| *மருதவேலு* | "மருதாணி" | ஜேம்ஸ் வசந்தன் | தஞ்சை ஐயப்பன் |  |  |
| *வேட்டையாடு* | "எம் மாமா மதுர" | எஸ்.பி.எல்.செல்வதாசன் | தனி |  |  |
| *அழகர்சாமியின் குதிரை* | "அடியே இவளே" | இளையராஜா | சினேகன், லெனின் பாரதி, ஹேமாம்பிகா, முருகன், ஐயப்பன்,மாஸ்டர் ரேகன், செந்தில்தாஸ் வேலாயுதம், அனிதா |  |  |
| 2012 | *கொண்டான் கொடுத்தான்* | "தில்லானா பாட்டுக்காரி" | தேவா | தனி |  |
| *அம்புலி* | "ஆத்தா நீ பெத்தாயே" | கே. வெங்கட் பிரபு சங்கர் | தனி |  |  |
| 2013 | *மதயானைக் கூட்டம்* | "எங்க போற" | என்.ஆர்.ரகுநாதன் | தனி |  |
| 2014 | *போங்கடி நீங்களும் உங்க காதலும்* | "ஏ காதலே" | கண்ணன் | தனி |  |
| 2016 | *அட்ரா மச்சான் விசிலு* | "கண்ணாமூச்சி" | என்.ஆர்.ரகுநாதன் | அந்தோணி தாசன் |  |
| *அழகென்ற சொல்லுக்கு அமுதா* | "வியாசர்பாடி" | ரஜின் மகாதேவ் | தனி | } |  |
# அகாரிய மொழி

**அகாரிய மொழி** என்பது வடக்கு சத்தீஸ்கர் மற்றும் கிழக்கு மத்தியப் பிரதேசத்தில் உள்ள அகாரிய மக்களால் பேசப்படும் ஒரு மொழியாகும். பொதுவாக இந்த அகாரிய மொழி போலித்தன்மை கொண்டது என கருதப்படுகிறது. இம்மொழி முண்டா மொழியின் ஒரு கிளைப்பிரிவாக கருதப்பட்டு வருகிறது.
ஐஎஸ்ஓ குறியீட்டுடன் எத்னொலோக்கினால் இம்மொழி பதிவு செய்யப்பட்டிருந்தாலும், உலகின் அதிகம் அறியப்படாத மொழிகளின் புத்தகத் தரவுத்தளமான குளோட்டோலாக் இந்த மொழியை 'போலியானது' என்று அறிவித்தது. மேலும் இம்மொழியின் இருப்பை பழங்குடி மரபுகளின் புகழ்பெற்ற அறிஞர் **வெரியர் எல்வின்** என்று அழைக்கப்படும் ஹேரி வெரியர் ஹோல்மன் எல்வின் மற்றும் மொழியியலாளர்கள் **பெலிக்ஸ் ராவ்** மற்றும் **பால் சிட்வெல்** ஆகியோரால் வெளிப்படையாக மறுத்துள்ளனர்.
அசுரி மொழியை பேசும் முண்டா பழங்குடி மக்களின் பேச்சு வழக்கு மொழியாக அகாரிய மொழி இருக்கலாம் எனவும் அகாரியா' பழங்குடியினரை வெவ்வேறு பழங்குடியினரை பேச்சுவழக்குகளுடன் இணைக்கும் இணைப்பு மொழியாகவும் இது இருக்கக்கூடும் என சந்தேகத்தின் காரணமாகவே அப்படி மறுத்துள்ளனர். மேலும், சமீப கால மொழியியல் வரலாற்றில் மேல் கங்கை சமவெளியில் பேசப்படும் முண்டா மொழிகள் எதுவுமே சான்றளிக்கப்படவில்லை.
# எளிய ஆங்கிலம்

**எளிய ஆங்கிலம்** (*Plain English*) என்ற ஆங்கில சொற்கூறு "சாதாரண மனிதனின் ஆங்கிலசொற்கள்” (*layman's terms*) என்றும் அழைக்கப்படுகிறது. சாதாரண மனிதனுக்கும் முடிந்தவரை விரைவாகவும், எளிதாகவும், முழுமையாகவும் உபயோகப்படுத்தும் வகையில் தேவையான சொற்களை கொண்டு இந்த சொற்கூறு வடிவமைக்கப்பட்டு உள்ளது. படிக்கவும், புரிந்துகொள்ளவும், பயன்படுத்தவும் எளிதாக இருக்க, இந்த சொற்கூற்றின் வடிவம் முயற்சிக்கிறது. பொதுவாக அரிதான சொற்களைப் பயன்படுத்துவதை இந்த சொற்கூறு தவிர்க்கிறது. கிட்டத்தட்ட அனைவருக்கும் ஏற்றதாக இது இருக்கும். மேலும் ஒரு தலைப்பைத் தெரிந்துகொள்ள உதவும் நல்ல புரிதலை இந்த சொற்கூறு அனுமதிக்கிறது.  
திட்டங்கள் மற்றும் சேவைகளுக்கான அணுகலை அதிகரிக்க, பல நாடுகளின் பொது நிறுவனங்கள் எளிய மொழியைப் பயன்படுத்துவதை சட்டங்களின் மூலம் கட்டாயப்படுத்துகின்றன. எனவே ஆங்கில மொழியைப் பயன்படுத்தும் போது எளிய ஆங்கில மொழியைப் பயன்படுத்த தேவையுள்ளது.
# எளிய ஆங்கிலம்

## சொற்பிறப்பியல்

எளிய ஆங்கிலம் என்ற இந்த சொற்கூறு, 16 ஆம் நூற்றாண்டின் "எளிய ஆங்கிலத்தில்" ("in plain English") என்ற பழமொழியின் விளக்கமான "தெளிவான, நேரடியான ஆங்கிலமொழியில்" என்பதிலிருந்து உருவானது.<sup>[2]</sup> இந்த சொற்கூற்றின் மற்றொரு பெயரான "சாதாரண மனிதனின் சொற்கள்” என்பது "சாதாரண மனிதனின் சொற்களில்" ("in layman's terms") என்ற பழமொழியிலிருந்து பெறப்பட்டது. ஆங்கில மொழியில் சிறப்புத்திறமை இல்லாத ஒரு சாதாரண மனிதரும் புரிந்து கொள்ளக்கூடிய அளவுக்கு எளிமையான சொற்கூற்றை இது குறிக்கிறது.
# எளிய ஆங்கிலம்

## வரலாறு

### ஐக்கிய இராச்சியம்

1946 இல், எழுத்தாளர் ஜார்ஜ் ஆர்வெல், " அரசியல் மற்றும் ஆங்கில மொழி " என்ற தலைப்பில் ஒரு கட்டுரையை எழுதினார். அதில் அவர் "அழகற்ற மற்றும் துல்லியமற்ற" சமகால எழுதப்பட்ட ஆங்கிலத்தின் ஆபத்துகளை விமர்சித்தார். கட்டுரை குறிப்பாக அரசியல் என்ற தலைப்பில் கவனம் செலுத்துகிறது.அதில் "Pacification" என்ற சொற்கூறு வழக்கமாக "அமைதிப்படுத்துதல்" என்று பொருள்படும். ஆனால் இதே சொற்கூறு "மயான அமைதிப்படுத்துதல்" என்றும் நேர் எதிர் பொருளில் உபயோகப்படுத்தப்படலாம் என்பதை உதாரணங்களின் மூலம் சுட்டிக் காட்டினார்; "பாதுகாப்பற்ற கிராமங்கள் காற்றில் இருந்து குண்டுவீசித் தாக்கப்படுகின்றன, குடிமக்கள் கிராமப்புறங்களுக்குத் துரத்தப்படுகின்றனர், கால்நடைகள் இயந்திரத் துப்பாக்கி ஏந்தியவர்களால் சுடப்படுகின்றன , தீக்குளிக்கும் தோட்டாக்களால் குடிசைகள் தீயிட்டுக் கொளுத்தப்படுகின்றன".  
"ஆடம்பரமான மற்றும் அதிக விரிவான எழுத்துக்களைத் தவிர்ப்பது" குறித்த வழிகாட்டியை வழங்குமாறு சர் எர்னஸ்ட் கோவர்ஸ் என்பவரை HM கருவூலம் 1948 ஆம் ஆண்டில் கேட்டுக் கொண்டது. அதில் "எழுத்து என்பது கருத்துக்களை ஒரு மனதிலிருந்து மற்றொரு மனதிற்கு எடுத்துச் செல்வதற்கான ஒரு கருவியாகும்; எழுத்தாளரின் பணி, தனது வாசகனை உடனடியாகவும் துல்லியமாகவும் தனது பொருளைப் புரிந்துகொள்ள வைப்பதாகும்" [3] என்று அவர் எழுதினார்.  
ஆங்கிலத்தைப் பயன்படுத்துவதற்கான எளிய சொற்கூறுகளைக் கொண்ட வழிகாட்டியாக மெல்லிய காகித அட்டை வடிவத்தில் கோவர்ஸின் கையேடு 1948 இல் "ப்ளைன் வேர்ட்ஸ்" என்ற பெயரில் வெளியிடப்பட்டது. 1951 ஆம் ஆண்டில் "தி ஏபிசி ஆஃப் ப்ளைன் வேர்ட்ஸ்" என்ற புத்தகம் வெளியிடப்பட்டது . அதைத் தொடர்ந்து , 1954 இல் இரண்டு புத்தகங்களையும் இணைத்து கடினமான காகித அட்டை வடிவத்தில் "தி கம்ப்ளீட் ப்ளைன் வேர்ட்ஸ்" என்ற பெயரில் அவற்றின் தொகுப்பு வெளியிடப்பட்டது. அதன்பிறகு இந்த புத்தகம் தொடர்ந்து தடையின்றி வெளியாகிக் கொண்டுள்ளது.  
மேலும், சட்ட ஆங்கிலம் என்பது ஒரு சிறப்பு பகுதி என்று சர் எர்னஸ்ட் கோவர்ஸ் சுட்டிக் காட்டினார்.  
சட்ட ஆவணங்கள் எளிமையாக வேண்டும் என்ற எளிய ஆங்கில பிரச்சார இயக்கம் 1979 ஆம் ஆண்டு முதல் நடந்து வருகிறது. அனைவருக்கும் தெளிவான மற்றும் சுருக்கமான தகவல்கள் கிடைக்க வேண்டும் என்று இந்த பிரச்சார இயக்கத்தினர் நம்புகிறார்கள். பல அரசாங்கத் துறைகள் மற்றும் பிற உத்தியோகபூர்வ அமைப்புகள் ஆகியோர்களின் ஆவணங்கள், அறிக்கைகள் மற்றும் வெளியீடுகளுக்கு இந்த பிரச்சார இயக்கம் உதவியுள்ளது. 1999 ஆம் ஆண்டு வெளியான "நுகர்வோர் ஒப்பந்தங்களில் நியாயமற்ற விதிமுறைகள்" என்ற விதிமுறை ஆவணம், "தெளிவான மற்றும் புரிந்துகொள்ளக்கூடிய" எளிய மொழியின் உபயோகத்தை கட்டாயப்படுத்துகின்றன.  
அவசரகால சேவைகள் எப்போதும் எளிய ஆங்கிலத்தைப் பயன்படுத்த வேண்டும் என்று 2005 லண்டன் குண்டுவெடிப்பு தொடர்பான விசாரணை குழு பரிந்துரைத்தது. தேவைக்கும் அதிகமான சொற்களைக் கொண்ட தகவல்கள், தவறான புரிதல்களுக்கு வழிவகுத்து, உயிர் இழப்புகள் நடக்கலாம் என்றும் அது கண்டறிந்தது.
# எளிய ஆங்கிலம்

## வரலாறு

### அயர்லாந்து

எளிய ஆங்கிலப் பயிற்சி மற்றும் வழங்கல் துறையில், அயர்லாந்தில் முன்னணி நிறுவனமாக "தேசிய வயது வந்தோர் எழுத்தறிவு நிறுவனம்" (National Adult Literacy Agency - NALA) என்பது உள்ளது. பயிற்சி, நடை வழிகாட்டிகள் மற்றும் தொகுப்பு வேலைகள் ஆகியவற்றின் மூலம் எளிய ஆங்கிலத்தைப் பயன்படுத்த பிற நிறுவனங்களையும் மற்றும் அரசாங்கத் துறைகளையும் இந்நிறுவனம் 2005 முதல் ஆதரித்து வந்துள்ளது. வரைவு நிலையிலான எளிய மொழிச் சட்டம் (Draft Plain Language Act) மூலம் இந்நிறுவனம் தனது பரப்புரைப் பணிக்கு, 2019 ஆம் ஆண்டில் பலனைக் கண்டது. ஆனால் பிரெக்ஸிட் விவாதங்கள் மற்றும் கோவிட்-19 தொற்று நோய் பரவுதல் போன்றன வரைவுச் சட்டத்தை தற்போது நிறுத்தி வைத்ததுள்ளது. இந்நிறுவனம் மற்றும் எளிய ஆங்கில மொழி உபயோகத்தை ஆதரிக்கும் பிற வழக்கறிஞர்கள் ஆகியோர் இந்த வரைவு சட்டம் விரைவில் இயற்றப்படும் என்று நம்புகின்றனர். அனைவரும் தகவல்களை அணுகுவதற்கான அனைத்து முயற்சிகளுக்கும் இந்நிறுவனம் தொடர்ந்து ஆதரவளிக்கிறது.  
கோவிட்-19 தொற்று நோய் தடுப்பு விதிமுறைகளுக்கு A-Z எளிய ஆங்கில வழிகாட்டி என்ற வழிகாட்டியை இந்நிறுவனம் (NALA) 2020 ஆம் ஆண்டின் முற்பகுதியில் உருவாக்கியது. வழிகாட்டியின் தரம் மற்றும் தெளிவை மேம்படுத்த விரும்புவோருக்கு தொடர்ந்து ஆதரவையும் ஆலோசனைகளையும் இது வழங்கி வருகிறது. வளர்ந்து வரும் சர்வதேச எளிய மொழித் தரங்களுக்கு இந்நிறுவனம் தீவிர ஆதரவாளராகவும், பங்களிப்பாளராகவும் உள்ளது.
# எளிய ஆங்கிலம்

## வரலாறு

### அமெரிக்கா

அரசாங்க தகவல் தொடர்புக்கான எளிய மொழி இயக்கம் (Plain Language Movement) அமெரிக்கா<nowiki/>வில் 1970 களில் தொடங்கியது. காகிதப்பணிக் குறைப்புச் சட்டம் (Paperwork Reduction Act) 1976 இல் அறிமுகப்படுத்தப்பட்டது. அரசாங்க ஒழுங்குமுறைகளை கடைப்பிடிக்க வேண்டியவர்கள் எளிதில் புரிந்துகொள்ளக்கூடியதாகவும், செலவு குறைந்ததாகவும் மாற்றத் தேவையான நிர்வாக உத்தரவுகளை ஜனாதிபதி கார்ட்டர் 1978 ஆம் ஆண்டில் வெளியிட்டார். பல நிறுவனங்கள் எளிய மொழியைக் கட்டாயப்படுத்தும் நீண்டகால கொள்கைகளைக் கொண்டுள்ளன. 2010 இல், எளிய எழுத்துச் சட்டம் (Plain Writing Act) நாடு முழுமைக்குமான தேவையானதாக மாற்றப்பட்டது.
# எளிய ஆங்கிலம்

## வரலாறு

### அமெரிக்கா

#### மருத்துவ எழுத்து

எளிய மருத்துவ மொழியானது, நோயாளிகளை மற்றும் அவர்களின் சுகாதார கல்வியறிவு நிலையை புரிந்து கொள்ள உதவுகிறது. இன்ஸ்டிடியூட் ஆஃப் மெடிசின் (Institute of Medicine) அறிக்கையால் வரையறுக்கப்பட்டபடி, சுகாதார கல்வியறிவு என்பது "பொருத்தமான சுகாதார முடிவுகளை எடுக்க தேவையான அடிப்படை சுகாதார தகவல்கள் மற்றும் சேவைகள் ஆகியவற்றை பெறுவதற்கும், செயலாக்குவதற்கும், புரிந்துகொள்வதற்கும் தனிநபர்களுக்கு எந்த அளவு திறன் உள்ளது என்பதைக் காட்டுகிறது".  
ஏப்ரல் 2004 இல், இன்ஸ்டிடியூட் ஆஃப் மெடிசின் (Institute of Medicine - IOM) மற்றும் ஹெல்த்கேர் ரிசர்ச் அண்ட் குவாலிட்டிக்கான ஏஜென்சி (Agency for Healthcare Research and Quality - AHRQ) ஆகியவை சுகாதார கல்வியறிவு அறிக்கைகளை வெளியிட்டன. அவற்றில் 1992 ஆம் ஆண்டு தேசிய வயது வந்தோருக்கான எழுத்தறிவு ஆய்வு (National Adult Literacy Survey - NALS) முடிவுகள், கவலைக்கு காரணமாகக் கூறியது. அமெரிக்கர்களில் கிட்டத்தட்ட பாதி பேர் மட்டும் குறைந்த கல்வியறிவு திறன்களை வெளிப்படுத்தியதாக 1992 NALS சுட்டிக்காட்டியது. NALS சுகாதார கல்வியறிவை வெளிப்படையாகப் பார்க்கவில்லை, ஆனால் அது உடல்நலம் தொடர்பான பணிகளை உள்ளடக்கியது. இதற்கு பதிலளிக்கும் விதமாக, ஆராய்ச்சியாளர்கள் சுகாதார கல்வியறிவை அளவிடுவதற்கான முறைகளை உருவாக்கினர்; அது "சுகாதார நடவடிக்கைகள் குறித்தான எழுத்தறிவு அளவு" (Health Activities Literacy Scale - HALS) என்பதாகும். நோய் கட்டுப்பாடு மற்றும் தடுப்பு மையங்கள் (Centers for Disease Control and Prevention - CDC) மற்றும் தேசிய சுகாதார நிறுவனங்கள் (National Institutes of Health - NIH) போன்ற பல அரசு நிறுவனங்கள், எளிய மொழியை நடைமுறைப்படுத்துவதற்கும், சுகாதார கல்வியறிவுத் தேவைகளைப் பூர்த்தி செய்வதற்கும் தேவையான ஆராய்ச்சி முறைகள் மற்றும் ஆதாரங்கள் ஆகியவற்றின் தயாரிப்புகளைத் தொடர்கின்றன.  
மருத்துவ சொற்களுக்கு கூடுதலாக அல்லது அதற்கு பதிலாக எளிய மொழியைப் பயன்படுத்துவது, நோயாளிகளுக்கு தகவல் அடிப்படையிலான சுகாதார முடிவுகளை எடுக்க உதவும். இனம் மற்றும் வறுமை போன்ற சமூக பொருளாதார காரணிகளிலிருந்து உயர் சுகாதார கல்வியறிவு பெறுவதிற்கான தடைகள் உருவாகலாம். மருத்துவத் துறையில் எளிய மொழிக்கான சிறந்த நடைமுறைகள் குறித்து, ஆராய்ச்சி தொடர்ந்து வளர்ந்து வருகிறது. இதற்கிடையில், AHRQ-இன் ஹெல்த் லிட்ரசி மேம்பாடு கருவிகள் (Health Literacy Improvement Tools), யுனைடெட் ஸ்டேட்ஸ் நேஷனல் லைப்ரரி ஆஃப் மெடிசின் மெட்லைன் பிளஸ் இணையதளம் (United States National Library of Medicine's MedlinePlus website) மற்றும் CDC இன் எளிய மொழிப் பொருட்கள் மற்றும் வளங்கள் பக்கம் (Plain Language Materials and Resources Page) போன்ற வளமையான ஆதாரங்கள் பல்வேறு நிறுவனங்களுக்கு கிடைத்துள்ளன.
# கொல்கத்தா துர்கா பூஜை

**கொல்கத்தா துர்கா பூஜை** என்பது ஆண்டுதோறும் செப்டம்பர் அல்லது அக்டோபரில் இந்துக்களால் கொண்டாடப்படும் ஆண்டு விழா ஆகும். இது இந்து மதத் தாய் தெய்வமான துர்கா வழிபாட்டைக் குறிக்கிறது. இந்த திருவிழா மேற்கு வங்காளத்தின் தலைநகரான கொல்கத்தாவில் பெங்காலிகளால் கொண்டாடப்படும் மிகப்பெரிய பண்டிகை மற்றும் மத விழாவாகும். மேலும், இது கொல்கத்தாவில் பெங்காலி இந்துக்கள் அல்லது இந்துக்களின் மிகப்பெரிய மத விழாவாகவும் உள்ளது.  
கொல்கத்தாவில் கொண்டாடப்படும் துர்கா பூஜையினை 2021ஆம் ஆண்டு திசம்பரில் ஐக்கிய நாடுகள் கல்வி, அறிவியல் மற்றும் பண்பாட்டு நிறுவனமான-யுனெஸ்கோ 'மனிதக்குலத்தின் அருவமான கலாச்சார பாரம்பரியம் ' எனப் பட்டியலிட்டது.
# கொல்கத்தா துர்கா பூஜை

## வரலாறு

### ஆரம்பம்

1610ஆம் ஆண்டு முதல், சபர்ணா ராய் சவுத்ரி குடும்பம் கொல்கத்தாவின் பாரிஷாவில் உள்ள தங்களது பூர்வீக இல்லத்தில் துர்கா பூஜையை ஏற்பாடு செய்து நடத்தி வருகிறது. கொல்கத்தாவில் நடைபெறும் மிகப் பழமையான துர்கா பூஜை விழா இதுவாக இருக்கலாம். நபகிருஷ்ண தேவ் 1757-ல் ஷோபாபஜார் ராஜ்பரியில் துர்கா பூஜையைத் தொடங்கினார்.  
இருபதாம் நூற்றாண்டின் முற்பகுதியில் கொல்கத்தாவில் *பரோவாரி* துர்கா பூஜை தொடங்கியது. கொல்கத்தாவில் *பரோவாரி* துர்கா பூஜை வெகு விரைவில் சாதாரண மக்களின் திருவிழாவாக மாறியது. முன்னதாக, கொல்கத்தாவில் துர்கா பூஜை பணக்கார குடும்பங்கள் மட்டுமே கொண்டாடும் விழாவாக இருந்தது. 1910ஆம் ஆண்டில், கொல்கத்தாவில் முதல் *பரோவாரி* துர்கா பூஜை, பவானிபூர் "பவானிபூர் சனாதன் தர்மத்சாகினி சபா"வினால், பல்ராம் பாசு மலைச் சாலையில் ஏற்பாடு செய்யப்பட்டது.  
மேற்கு வங்க அரசு 2013-ல் *பிஸ்வா பங்களா சரத் சம்மனை* அறிவித்தது.
# கொல்கத்தா துர்கா பூஜை

## வரலாறு

### விரிவாக்கம்

*யுகாந்தர்* மற்றும் *ஆனந்தபஜார் பத்திரிகையில் உள்ள அறிக்கைகள் 1950களிலிருந்து சர்போஜனின்* (பொது) பூஜை செலவின் தோராயமான மதிப்பீட்டை வழங்குகின்றன. 1957-ல், ஒவ்வொரு சமூகமும் சராசரியாக ரூபாய் 8,000 முதல் 12,000 வரை செலவழித்தது. பூஜைகளின் மொத்த செலவு சுமார் 25 லட்சம் ரூபாய் என்றும் இது 1984-ல் சுமார் 2 கோடி ரூபாயாக அதிகரித்தது.  
2012 ஆம் ஆண்டின் *தி டைம்ஸ் ஆஃப் இந்தியா* அறிக்கை கொல்கத்தாவில் 2012ஆம் ஆண்டில் நடைபெற்ற துர்கா பூஜைக்கான செலவு குறித்த புள்ளிவிவரத்தை வழங்கியது. இந்த அறிக்கையின்படி, கொல்கத்தாவில் 3,577 பூஜைகளுக்காக மொத்தம் 123.05 கோடி ரூபாய் செலவிடப்பட்டுள்ளதாகத் தெரிவிக்கின்றது.
# கொல்கத்தா துர்கா பூஜை

## வரலாறு

### துர்கா பூஜை திருவிழா

2016-ல் கொல்கத்தாவில் துர்கா பூஜை திருவிழா தொடர்ந்து நடைபெற்றது. ஆனால் கோவிட்-19 பெருந்தொற்று காரணமாக 2020 மற்றும் 2021ஆம் ஆண்டுகளில் திருவிழா ஏற்பாடு செய்யப்படவில்லை. இது மீண்டும் 2022 முதல் ஏற்பாடு செய்யப்பட்டது. விளக்குகள் மற்றும் ஒளியமைப்புகள் மற்றும் திருவிழாவும் உள்ளன. "கொல்கத்தாவில் துர்கா பூஜை" இந்த ஆக்கப்பூர்வமான பொருளாதாரத்தில் பெரும்பங்கு வகிக்கிறது.  
கொல்கத்தாவில் துர்கா பூஜையின் பொருளாதாரம் பல்வேறு துறைகளாகப் பிரிக்கப்பட்டுள்ளது. நிறுவல், கலை மற்றும் அலங்காரம், சிலை தயாரித்தல், விளக்குகள் மற்றும் ஒளியூட்டல், இலக்கியம் மற்றும் பிரசுரம், நிதியுதவி, விளம்பரம், சில்லறை விற்பனை, கைவினைப்பொருட்கள் மற்றும் வடிவமைப்பு (பூஜை பாத்திரங்கள்), திரைப்படம் மற்றும் பொழுதுபோக்கு மற்றும் உணவு மற்றும் பானம் ஆகியவை பல்வேறு துறைகளைச் சார்ந்துள்ளன. 2019ஆம் ஆண்டில், கொல்கத்தா மேற்கு வங்கத்தின் படல் தயாரிப்பு (நிறுவல், கலை மற்றும் அலங்காரம்) தொழிலில் 15% பங்கைக் கொண்டுள்ளது. இதன் மதிப்பு ரூபாய் 129 கோடி ஆகும். கொல்கத்தாவில் துர்கா பூஜைக்குச் சிலை தயாரிக்கும் தொழில் மற்றும் விளக்குகள் மற்றும் ஒளியமைப்பு தொழில்களுக்காக மட்டும் ரூபாய் 120 கோடிகள் வரை செலவிடப்பட்டுள்ளன.
# மோரிரோ (நாட்டுப்புறக்கதை)

**மோரிரோ ஐன் மங்கர்மாச்** ( சிந்தி : مورڙو ۽ مانگر مڇ ) என்பது மோரிரோ என்ற மீனவரின் தனிப்பட்ட வீரம் மற்றும் நுட்பமான கண்டுபிடிப்புகளைப் பற்றிய சிந்தி நாட்டுப்புறக்கதையாகும். இதன் படி மீனவரான மோரிரோ கூர்முனை வைத்து கட்டப்பட்ட இரும்புக் கூண்டில் கடலில் ஆழமாக மூழ்கி ஒரு சுறா அல்லது திமிங்கலம் போன்ற விலங்கினை கொன்று அதனால் விழுங்கப்பட்டு இறந்த தனது ஆறு சகோதரர்களை மீட்டெடுப்பதைப் பற்றியது.
# மோரிரோ (நாட்டுப்புறக்கதை)

## கதைச்சுருக்கம்

பண்டைய நாட்களில், கலாச்சி என்றழைக்கப்படும் மீனவர்களின் கிராமம் சிந்தி பகுதியில் இருந்தது . அந்த கிராமவாசிகளின் முக்கியமான வாழ்வாதாரம் மீன்பிடி தொழிலாகும்; அவர்கள் மீன் பிடிப்பதற்காக தங்கள் படகுகளில் ஆழ் கடலுக்குள் செல்லுவது வழக்கம். தற்போது கிளிஃப்டன்) என்று அழைக்கப்படும் பகுதியில் **கலாச்சி ஜோ குன் (கலாச்சியின் சுழல்)** என்று அழைக்கப்படும் அபாயகரமான சுழல் இருந்தது, அந்த சுழலிலே மாட்டிக்கொள்ளும் படகுகள் சிக்கி, கடலில் ஆழமாக மூழ்கி அதில் சென்ற அனைவரையும் மரணத்தை வரவழைக்கும் அபாயம் கொண்டது. அந்த சுழலின் அருகிலேயே சுறா அல்லது திமிங்கலம் போன்ற விலங்கு வாழ்ந்து அங்கே படகில் வரும் மீனவர்களை தாக்கி விழுங்கி வந்தது.  
கலாச்சியிலிருந்து கிட்டத்தட்ட 60 மைல் தொலைவில் சோமியானி என்று அழைக்கப்படும் மீனவர்களின் மற்றொரு கிராமம் இருந்தது . கிராமத்தில் ஆபாயோ ( சிந்தி : اوڀايو ) என்ற மீனவர் தனது குடும்பத்துடன் வசித்து வந்தார். அவருக்கு ஏழு மகன்கள் இருந்தனர். அவரது இளைய மகன் மோரிரோவைத் தவிர, அனைவருமே நன்கு தசை வலிமையுள்ளவர்களாகவும் நல்ல உடலமைப்பு கொண்டவர்களாகவும் இருந்தனர். ஆனால் அவரது இளைய மகன் மோரிரோ உயரம் குறைந்தவராகவும் ஊனமுற்றவராகவும் இருந்தார்; அதனால் அவர் தனது சகோதரர்களுடன் மீன்பிடிக்க அழைத்துச் செல்லப்படவில்லை. தினந்தோறும் அதிகாலையில் அவரது ஆறு சகோதரர்களும் மீன் பிடிப்பதற்குச் சென்று சூரிய அஸ்தமனத்திற்குப் பிறகு திரும்பி வருவார்கள்.  
அவ்வாறு இருக்கையில் ஒரு நாள் காலையில் சென்ற அவர்கள் மாலையில் வீடு திரும்பவில்லை. இது ஆபாயோ மற்றும் அந்த கிராம மக்களை மிகவும் கவலையடையச் செய்தது. எனவே ஆறு சகோதரர்களையும் தேடுவதற்கு கடலுக்கு சென்று, அங்கே அவர்களின் படகுகள் சுழலில் சிக்கியதையும், திமிங்கலம் அவற்றை விழுங்கியதையும் கண்டுபிடித்தனர். தனது சகோதரர்களின் இத்தகைய சோகமான மரணத்தைப் பற்றி அறிந்த மோரிரோ, ஊனமுற்றவராக இருந்தாலும், அந்த திமிங்கலத்தை பழிவாங்கவும், கிராமவாசிகளை அச்சுறுத்தி வரும் அந்த அசுரனை முற்றிலுமாக அழித்தொழிக்க தீர்மானித்தார். அதன் பொருட்டு அவர் பெரியதொரு வலுவான இரும்புக் கூண்டை உருவாக்கி, அதன் வெளிப்புறத்தில் கூர்மையான கம்பிகள், ஆயுதங்கள் பொருத்தப்பட்டு வலுவான கயிறுகளால் கட்டப்பட்டது. அதை ஒரு படகில் ஏற்றி பலம் வாய்ந்த இரண்டு ஆண் எருமைகளின் கழுத்தில் அந்த கயிறுகளைக் கொண்டு அந்த கூண்டு கட்டப்பட்டது. மோரிரோ கூண்டுக்குள் அமர்ந்து கொண்டு சுழலில் கூண்டோடு உள்ளே இறக்கிவிடும்படிக்கு சகா கிராமவாசிகளை அறிவுறுத்தியதோடு, அவர் உள்ளே இருந்து கயிறுகளை அசைத்த உடனேயே கூண்டை தண்ணீரில் இருந்து வெளியே இழுக்கும்படியும் கிராம மக்களுக்கு சொன்னார்.  
கூண்டு தாழ்த்தப்பட்டபோது, மீன், மோரிரோவை தனது இரை எனக்கருதி, அதை விழுங்குவதற்காக அதன் மீது பாய்ந்தது. அடுத்த கணமே, கூண்டின் வெளிப்புற கூர்முனைகளால் துளைக்கப்பட்டது. திட்டமிட்டபடியே மோரிரோ கயிறுகளை அசைத்தார். கூண்டில் சிக்கியிருந்த திமிங்கலத்தோடு கூண்டு வெளியே இழுக்கப்பட்டது. கிராமமே அவரது இந்த தீரச்செயலை பாராட்டியது. கிராமவாசிகள் அதன் வயிற்றைக் கீறி, இறந்த சகோதரர்களின் எச்சங்களை வெளியே கொண்டு வந்து, கலாச்சியின் வடகிழக்கு பகுதியில், மலையின் அடிவாரத்தில் புதைத்தனர்,மேலும் மோரிரோ தனது வாழ்நாள் முழுவதையும் அவர்களின் கல்லறைகளின் காவலராகக் கழித்தார்.  
இன்றும் அந்த இடம் "மோரிரோவின் கல்லறை" என்று அழைக்கப்படுகிறது. இது கராச்சியிலிருந்து இரண்டு மைல் தொலைவில் குல்பாய் சௌக்-இல், இந்துக்களின் தகனம் செய்யும் இடத்திற்கு அருகில் உள்ளது.
# மோரிரோ (நாட்டுப்புறக்கதை)

## மோரிரோ மரபின் முக்கியத்துவம்

சிந்து கவிஞரான **ஷா அப்துல் லத்தீஃப் பிட்டாய்** (; 1689/1690 – 21 டிசம்பர் 1752)) என்பவர், இந்தக் கதையைப் பயன்படுத்தி, அவரது ஆன்மிக மற்றும் மத சிந்தனைகளை பரப்ப தொலைநோக்குடன் பயன்படுத்தி பரவலாக்கினார்.  
எந்த ஒரு இடத்திலும் அந்த கவிஞர் முழு கதையையும்விவரித்து கூறவில்லை. ஆனால் சில சூழ்நிலைகள், நிகழ்வுகள் மற்றும் கதையின் சில தனித்துவமான அம்சங்களை நிறைய உட்குறிப்புகளுடன் அவ்வப்போது கூறியுள்ளார். மனித ஆன்மாவில் உள்ள நன்மை மற்றும் தீய சக்திகளின் நாடகமாக உவமைகளாகவும், உருவாக்கப்படுத்தியும் தனது கவிதைகளில் கூறியுள்ளார்.  
ஒரு மிருகத்துடன் மனிதனின் உள்ளார்ந்த போராட்டத்தை ஒரு அடையாளமாக பயன்படுத்தும் அவர், ஆன்மீக ரீதியில் அந்த சுழலை தீய குணமாக கருதி, அதை எவ்வாறு கூண்டுக்குள் அடக்க ஆன்மிகம் துணை செய்கிறது என்ற ஆலோசனையுடன் தனது கருத்துக்கள், உணர்வுகள், அக்கதையின் உண்மையான உணர்வைத் தூண்டுகிறார். கடலை முடிவிலியின் அடையாளமாகவும், மனிதனின் சுயத்தை திமிங்கலமாகவும் உருவகப்படுத்தி விளக்குகிறார்.
# மோரிரோ (நாட்டுப்புறக்கதை)

## இதையும் பார்க்க

- *Mohenjo Daro* (film)
# புந்தேல்கண்ட் இலக்கியத் திருவிழா

**புந்தேல்கண்ட் இலக்கிய திருவிழா** என்பது இந்தியாவின் உத்தரப் பிரதேசத்தில் உள்ள புந்தேல்கண்ட் பகுதியின் ஒரு பகுதியான ஜான்சியில் ஆண்டுதோறும் நடைபெறும் ஒரு இலக்கிய விழா ஆகும்.
# புந்தேல்கண்ட் இலக்கியத் திருவிழா

## வரலாறு

பண்டேல்கண்ட் இலக்கிய திருவிழா 2020-ல் சமூக ஆர்வலர் சந்திர பிரதாப் சிங்கால் தொடங்கப்பட்டது. இவர் இந்த விழாவின் நிறுவனர் மற்றும் இயக்குநராக பணியாற்றுகிறார். இது புந்தேல்கண்ட் பிராந்தியத்தின் கலை மற்றும் இலக்கியத்தை மேம்படுத்தும் நோக்கத்துடன் தொடங்கப்பட்டது.
# புந்தேல்கண்ட் இலக்கியத் திருவிழா

## 2020 விழா

புந்தேல்கண்ட் இலக்கிய திருவிழாவின் முதல் கொண்டாட்டம் பிப்ரவரி 28, 2020 அன்று ஜான்சியில் உள்ள ஜான்சி கோட்டைக்கு அருகிலுள்ள கைவினைக் கண்காட்சி மைதானத்தில் நடைபெற்றது. இந்தி மற்றும் புந்தேலி இலக்கியம், நாடகம், பத்திரிகை, திரைப்படம் மற்றும் தொலைக்காட்சி ஆகிய துறைகளைச் சேர்ந்த இருபதுக்கும் மேற்பட்ட இலக்கியவாதிகள் இதில் கலந்து கொண்டனர். இது புந்தேலி மற்றும் இந்தி இலக்கியம் மற்றும் கலாச்சாரத்தின் பல்வேறு அம்சங்களைப் பற்றிய விவாதங்களை நடத்தியது. இந்தித் துறை, புந்தேல்கண்ட் பல்கலைக்கழகம் மற்றும் புந்தேல்கண்ட் இலக்கிய திருவிழா சங்கம் ஆகியவற்றின் கூட்டு ஏற்பாட்டால் நடைபெற்றது.  
விழாவின் தொடக்க அமர்வுக்கு புந்தேல்கண்ட் மாநில பல்கலைக்கழகத்தின் துணைவேந்தர் பேராசிரியர் ஜே. வி. வைசம்பாயன் தலைமை வகித்தார். இதில் இந்தி நாவலாசிரியர் மைத்ரி புஷ்பா, பத்மசிறீ விருது பெற்ற கைலாஷ் மட்பையா, நடிகர் ராஜா பண்டேலா உள்ளிட்ட பிரபலங்கள் கலந்து கொண்டனர்.  
- மைத்ரேயி புஷ்பா
- பத்மசிறீ கைலாஷ் மட்பையா
- ரிச்சா அனிருத்
- அனிக்தா ஜெயின்
- நவீன் சௌத்ரி
- ஆசம் குவாட்ரி
- பிரஹலாத் அகர்வால்
- இந்திரஜீத் சிங்
- தினேஷ் சங்கர் சைலேந்திரா
- இந்திரா டாங்கி
- குல்தீப் ராகவ்
- கீத் சதுர்வேதி
- விவேக் மிசுரா
- ராஜா பண்டேலா
- சுஷ்மிதா முகர்ஜி
- மருத்துவர் சரத் சிங்
- மருத்துவர் பங்கஜ் சதுர்வேதி
- பேராசிரியர் ஜே. வி. வைசம்பாயன்
# புந்தேல்கண்ட் இலக்கியத் திருவிழா

## 2021 திருவிழா

2021ஆம் ஆண்டில், அரசாங்கத்தால் விதிக்கப்பட்ட கோவிட்-19 பெருந்தொற்று கட்டுப்பாடுகள் காரணமாகத் திருவிழா ரத்து செய்யப்பட்டது.
# புந்தேல்கண்ட் இலக்கியத் திருவிழா

## 2022 திருவிழா

இந்த நிகழ்வு அக்டோபர் 14, 2022 முதல் அக்டோபர் 2022 வரை நடைபெற்றது.,
# புந்தேல்கண்ட் இலக்கியத் திருவிழா

## 2022 திருவிழா

### பங்கேற்பாளர்கள்

- ரிச்சா அனிருத்
- மைத்ரேயி புஷ்பா
# புந்தேல்கண்ட் இலக்கியத் திருவிழா

## மேலும் பார்க்கவும்

- இந்தியாவில் இலக்கிய விழாக்களின் பட்டியல்
- லக்னோ இலக்கிய விழா
- கோரக்பூர் இலக்கிய விழா
# சாத்தி திருவிழா, ராயகடா

| கலாச்சார நிகழ்ச்சிகள் |
| --- |
**"சாத்தி திருவிழா"** (*Chaiti Festival*) அல்லது "**ராயகட மகோத்சவம்**" என்பது இந்தியாவின் ஒடிசா மாநிலத்தில் ராயகடா மாவட்டத்தின் அதிகாரப்பூர்வமாக நடைபெறும் வருடாந்திர பொதுமக்கள் சிறப்பாகக் கொண்டாடும் கலாச்சார திருவிழா ஆகும். மாவட்டத்தின் முக்கிய சுற்றுலா ஈர்ப்புகளில் ராயகடா சாய்தி திருவிழா ஒன்று.
# சாத்தி திருவிழா, ராயகடா

## வரலாறு

பழங்குடியினரின் கலாச்சாரத்தை மேம்படுத்தும் வகையில் 2005ஆம் ஆண்டு ராயகடா மாவட்டத்தில் இத்திருவிழா தொடங்கியது. கலாச்சார விழா மாவட்ட அளவில் மட்டுமல்லாமல் மாவட்டத்தின் பிறபகுதிகளில் தொகுதி மட்டங்களிலும், துணை கோட்ட அளவிலும் கொண்டாடப்படுகிறது. முதல் சாத்தி திருவிழாவை, அப்போதைய மாவட்ட நீதிபதி முனைவர் பிரமோத் குமார் மெகர்தா பொதுமக்கள் பங்கேற்கும் விழாவாக ஏற்பாடு செய்தார். அன்றிலிருந்து ஒவ்வொரு ஆண்டும் சாத்தி திருவிழா நடத்தப்படுகிறது. ஆனால் சில காரணங்களால் இந்த விழா 2008ஆம் ஆண்டில் நிறுத்தப்பட்டது. பின்னர் 2009ஆம் ஆண்டில், மாவட்டத்தின் அப்போதைய ஆட்சியராக பணியாற்றிய கே. ஜி. மகாபத்ரா தொடர்ந்து திருவிழாவினை நடத்திட முயற்சி செய்து பாரம்பரிய விழாவினை மீட்டெடுத்தார்.
# சாத்தி திருவிழா, ராயகடா

## கொண்டாட்டங்கள்

ராயகடாவின் மாவட்ட கலாச்சார குழு மூலம் வருடத்தின் கடைசி மூன்று நாட்களில் ஜி. சி. டி. உயர்நிலைப் பள்ளி மைதானத்தில் சாத்தி திருவிழா கொண்டாடப்படுகிறது. நாடு முழுவதிலும்மிருந்து 500க்கும் மேற்பட்ட கலைஞர்களுடன், மாவட்டத்தின் சிறந்த பழங்குடியினரின் கலை மற்றும் கலாச்சாரத்தை வெளிப்படுத்தும் களியாட்டங்களை நிகழ்த்துகின்றனர். இது திருவிழாவின் முக்கிய ஈர்ப்பாக உள்ளது. ஒடிசா கிராமப்புற சந்தை மேம்பாடு குழுவின் சங்கத்தின் சார்பில் இந்த சாத்தி திருவிழாவைத் தொடர்ந்து நடைபெற்று வருகிறது.
# ஆர்த்தி ராணா

**ஆர்த்தி ராணா** *(Arti Rana)* (பிறப்பு c.1976 ) ஒரு இந்திய சமூக தொழில்முனைவோர் ஆவார். கைவினைப் பொருட்களைத் தயாரிக்கவும் விற்கவும் குழுக்களை அமைக்க சக தாரு பெண்களுக்கு உதவுகிறார். 2022 ஆம் ஆண்டில், இவர் இந்தியாவின் பெண்களுக்கான மிக உயர்ந்த சிவிலியன் விருதான நாரி சக்தி புரஸ்கார் விருதினைப் பெற்றுள்ளார்.